**РЕГУЛАТИВА ЗА СПРОВЕДУВАЊЕ (ЕУ) 2022/1360 НА КОМИСИЈАТА**

**од 28 јули 2022 година**

**за изменување на Регулативата (ЕУ) бр. 1321/2014 во однос на спроведувањето на попропорционални барања за воздухоплови што се користат во спортското и рекреативното воздухопловство**

ЕВРОПСКАТА КОМИСИЈА,

имајќи го предвид Договорот за функционирањето на Европската Унија,

имајќи ја предвид Регулативата (ЕУ) 2018/1139 на Европскиот парламент и на Советот, од 4 јули 2018 година, за заеднички правила во областа на цивилното воздухопловство и за основање на Агенција на Европската Унија за безбедност во воздухопловството, и за изменување на регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и директивите 2014/30/ЕУ и 2014/53/ЕУ на Европскиот парламент и на Советот, и за укинување на регулативите (ЕЗ) бр. 552/2004 и (ЕЗ) бр. 216/2008 на Европскиот парламент и на Советот и Регулативата (ЕЕЗ) бр. 3922/91([[1]](#footnote-1)) на Советот, и особено член 17(1) и член 62(14) и (15) од истата,

Со оглед на тоа што:

1. Регулативата (ЕУ) бр. 1321/2014 ([[2]](#footnote-2)) на Комисијата ги поставува барањата за континуирана пловидбеност на воздухопловите, вклучувајќи ги и барањата за монтажа на составни делови во/на воздухопловите.
2. Делегираната Регулатива (ЕУ) 2022/1358([[3]](#footnote-3)) на Комисијата воведе нов Анекс Ib (Дел 21 Лесни воздухоплови) кон Регулативата (ЕУ) бр. 748/2012([[4]](#footnote-4)) на Комисијата со цел да се обезбеди поголема пропорционалност за воздухопловите што се користат во спортско и рекреативно воздухопловство.
3. Одредени податоци и информации што се користат за активности поврзани со континуираната пловидбеност во согласност со Регулативата (ЕУ) бр. 1321/2014 треба да бидат обезбедени од субјектот одговорен за проектот во согласност со Регулативата (ЕУ) бр. 748/2012. Затоа, Регулативата (ЕУ) бр. 1321/2014 треба да се измени за да вклучи упатувања кон таквите податоци и информации утврдени во согласност со новиот Анекс Ib кон Регулативата (ЕУ) бр. 748/2012.
4. Регулативата (ЕУ) бр. 1321/2014 конкретно се однесува на субјектите одговорни за проектирањето како што е утврдено во согласност со Анекс I кон Регулативата (ЕУ) бр. 748/2012. Новиот Анекс Ib кон таа регулатива воведува нова категорија на субјект што може да биде одговорен за проектот и што исто така треба да биде наведен во Регулативата (ЕУ) бр. 1321/2014.
5. Поради тоа Регулатива (ЕУ) бр. 1321/2014 треба да се измени.
6. Мерките предвидени во оваа регулатива се во согласност со Мислењето бр. 5/2021([[5]](#footnote-5)) на Агенција на Европската Унија за безбедност во воздухопловството издадено во согласност со член 75 (2) (б) и член 76 (1) кон Регулативата (ЕУ) бр. 2018/1139.
7. Мерките предвидени со оваа регулатива се во согласност со мислењето на Комитетот наведено во член 127 кон Регулативата (ЕУ) бр. 2018/1139,

ЈА ДОНЕСЕ ОВАА РЕГУЛАТИВА:

*Член 1*

Регулативата (ЕУ) бр. 1321/2014 се изменува како што следува:

1. Анекс I (Дел-М) се изменува во согласност со Анекс I од оваа регулатива;
2. Анекс II (Дел-145) се изменува во согласност со Анекс II од оваа регулатива;
3. Анекс III (Дел-66) се изменува во согласност со Анекс III од оваа регулатива;
4. Анекс Vb (Дел-МL) се изменува во согласност со Анекс IV од оваа регулатива;
5. Анекс Vc (Дел-CAMO) се изменува во согласност со Анекс V од оваа регулатива;

*Член 2*

Оваа регулатива влегува во сила на дваесеттиот ден од денот на нејзиното објавување во *Службениот весник на Европската Унија*.

Се применува од 25 август 2023 година

Оваа регулатива е целосно обврзувачка и директно применлива во сите земји–членки.

Брисел, 28 јули 2022 година.

*За Комисијата*

*Претседател*

Урсула ФОН ДЕР ЛАЈЕН

\_\_\_\_\_\_\_\_\_\_\_

*АНЕКС I*

Анекс I (Дел–М) кон Регулативата (ЕУ) бр. 1321/2014 на Комисијата се изменува како што следува:

1. точката М.А.302 се изменува како што следува:
2. точката (г) се заменува со следново:

„(г) Програмата за одржување на воздухоплов (AMP) мора да биде во согласност со:

1. инструкциите издадени од страна на надлежниот орган;
2. инструкциите за континуирана пловидбеност:
3. издадени од страна на имателите на уверение за тип, уверение за тип со ограничување, дополнително уверение за тип, одобрение на проект за голема поправка, ETSO овластување или поднесувачот на изјава за усогласување со проектот или имателот на кое било друго релевантно одобрение издадено во согласност со Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр. 748/2012;
4. вклучени во спецификациите за издавање на уверенија наведени во точка 21A.90B или 21A.431B на Анекс I (Дел 21) кон Регулатива (ЕУ) бр. 748/2012, доколку е применливо;
5. вклучени во спецификациите за издавање на уверенија наведени во точка 21L.A.62, 21L.A.102, 21L.A.202 или 21L.A.222 од Анекс Ib (Дел 21 Лесни воздухоплови) кон Регулатива (ЕУ) бр. 748/2012, доколку е применливо;“;
6. точката (ж) се заменува со следново:

„(ж) Програмата за одржување на воздухопловот (AMP) подлежи на периодични ревизии и се изменува соодветно кога е потребно. Овие ревизии осигуруваат дека програмата за одржување на воздухопловот (AMP) продолжува да биде ажурирана и да важи за работното искуство и инструкциите од надлежниот орган, притоа земајќи предвид нови или изменети инструкции за одржување издадени од страна на имателите на уверение за тип и дополнително уверение за тип, поднесувачот на изјава за усогласување со проектот и која било друга организација која објавува такви податоци во согласност со Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр.748/2012.“;

1. точката M.A.304 се заменува со следново:

„M.A.304 Податоци за измени и поправки

Лице или организација која го поправа воздухопловот или деловите ја проценува штетата. Измените и поправките се вршат со користење, како што е соодветно, на следниве податоци:

(a) одобрени од страна на Агенцијата;

(б) одобрени од организација одговорна за проектот која е во согласност со Анекс I (Дел 21) кон Регулативата (ЕУ) бр. 748/2012;

(в) содржани во условите наведени во точката 21.A.90B или 21.A.431B од Анекс I (Дел 21) кон Регулатива (ЕУ) бр. 748/2012;

(г) содржани во условите наведени во точката 21L.A.62, 21L.A.102, 21L.A.202 или 21L.A.222 од Анекс Ib (Дел 21 Лесни воздухоплови) кон Регулатива (ЕУ) бр. 748/2012.

(д) изјавена од поднесувачот на изјава за усогласување со проектот со Анекс Ib (Дел 21 Лесни воздухоплови) кон Регулатива (ЕУ) бр. 748/2012.“;

1. точката (д)3 од точката M.A.305 се заменува со следново:

„3. податоци специфични за одделни составни делови:

1. евиденција на времето поминато во употреба за секој дел со ограничен век на траење врз основа на која се утврдува моменталниот статус на усогласеност со ограничувањата за пловидбеност;
2. CRS и детални записи за одржување за последното спроведување на секое закажано одржување и какво било последователно непланирано одржување на сите делови со ограничен век на траење и составни делови со пропишан распоред за одржување, сѐ додека планираното одржување не се замени со друго планирано одржување кое е еднакво по обем и детали, за период кој не е пократок од 36 месеци;
3. CRS и изјавата за прифаќање на сопственикот за секој составен дел кој е монтиран во воздухопловот ELA2 без Образец 1 на EASA во согласност точката 21A.307(б)(2) од Анекс I (Дел 21) кон Регулатива (ЕУ) бр. 748/2012 за период кој не е пократок од 36 месеци;
4. CRS и изјавата за прифаќање на сопственикот за секој составен дел кој е монтиран во воздухоплов без Образец 1 на EASA во согласност точката 21A.193(б)(2) од Анекс Ib (Дел 21) кон Регулатива (ЕУ) бр. 748/2012 за период кој не е пократок од 36 месеци;“;
5. Точката (б) од точката M.A.401 се заменува со следново:

„(б) За целите на овој анекс, применливи податоци за одржување се било кој од следниве:

* + 1. секој применлив услов, постапка, стандард или информација издадени од надлежен орган или на Агенцијата;
    2. секоја применлива директива за пловидбеност;
    3. применливите инструкции за континуираната пловидбеност и сите останати инструкции за одржување, издадени од страна на имателот на уверенија за тип, на дополнителни уверенија за тип, поднесувачот на изјава за усогласување со проектот и секоја друга организација која објавува такви податоци во согласност со Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр.748/2012;
    4. за составните делови одобрени за монтажа од имателот на одобрувањето за проект или поднесувачот на изјава за усогласување со проектот, применливите насоки за одржување објавени од страна на производителот на составни делови и прифатливо од страна на имателот на одобрувањето на проект или поднесувачот на изјава за усогласување со проект;
    5. сите применливи податоци издадени во согласност со точка 145.A.45(г). “;

1. точката (а)(1) од точката M.A.501 се заменува со следново:

„(1) Составните делови кои се во задоволителна состојба, пуштени во употреба преку Образец 1 на EASA или на истоветен образец и означени во согласност со Поддел Q од Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулативата (ЕУ) бр. 748/2012, освен доколку не е поинаку наведено во точката 21.А.307 од Анекс I (Дел 21) или точка 21L.A.193 од Анекс Ib (Дел 21 Лесни воздухоплови) кон Регулативата (ЕУ) бр. 748/2012 или во овој анекс (Дел-М) или во Анекс Vd (Дел – CAO).“;

1. точката M.A.502 се изменува како што следува:
2. точката (а) се заменува со следново:

„(a) Одржувањето на составните делови, освен составните делови кои се наведени во точките од (б)(2) до (б)(6) од точката 21.А.307 од Анекс I (Дел 21), или зависно од примената, точките од (б)(2) до (б)(6) од точката 21L.A.193 од Анекс Ib (Дел 21 Лесни воздухоплови) кон Регулативата (ЕУ) бр. 748/2012, го вршат организации за одржување кои се одобрени во согласност со Поддел F од овој Анекс II (Дел-145) или со Анекс Vd (Дел-CAO), зависно од примената.“;

1. точката (г) се заменува со следново:

„(г) Одржувањето на составните делови наведени во точка (б)(2) од точката 21.A.307 од Анекс I (Дел 21) или во точка (б)(2) од точка 21L.A.193 од Анекс Ib (Дел 21 Лесни воздухоплови) кон Регулатива (ЕУ) бр. 748/2012, кога составниот дел е вграден во воздухоплов или е привремено отстранет за да се олесни пристапот, се врши од страна на организација за одржување на воздухоплови одобрена во согласност со Поддел F од овој анекс или во согласност со Анекс II (Дел-145) или со Анекс Vd (Дел-CAO), како што е применливо, од страна на персоналот за издавање на уверенија наведен во точка (б)(1) од точка М.А.801 или од пилот-сопственик наведен во точка (б)(2) од точка М.А.801. Одржувањето на составниот дел што се врши во согласност со овој став не е подобно за издавање на Образец 1 на EASA и подложи на условите за пуштање во употреба на воздухопловите, предвидени со точка М.А.801.“;

1. се додава точка (д):

„(д) Одржувањето на составните делови наведени во точките од (б)(3) до (б)(6) од точката 21.A.307 од Анекс I (Дел 21) или во точките од (б)(3) до (6)(б) од точката 21L.A.193 од Анекс Ib (Дел 21 Лесни воздухоплови) кон Регулатива (ЕУ) бр. 748/2012 го спроведува организацијата од точката (а), или кое било лице или организација и тие се пуштени во употреба со „изјава за извршено одржување“ издадена од лицето или организацијата што го извршило одржувањето. „Изјавата за извршено одржување“ мора да ги содржи најмалку основните информации за извршеното одржување, датумот на завршување на одржувањето и името на организацијата или лицето кое го издава. Изјавата се смета за документ за одржување и е еднаква на Образецот 1 на EASA за тој составен дел врз кого било извршено одржувањето.“;

1. точката (и)(11) од точката M.A.901 се заменува со следново:

„11. доколку е потребно, воздухопловот има уверение за бучава што одговара на моменталната конфигурација на воздухопловот во согласност со Поддел I од Анекс I (Дел 21) или, доколку е применливо, со Поддел I од Дел А од Анекс Ib (Дел 21 Лесни воздухоплови) кон Регулативата (ЕУ) бр. 748/2012.“;

1. точката M.A.903 се изменува како што следува:
   1. насловот се заменува со следново:

„ M.A.903 Пренос на регистрација на воздухоплов во рамки на Унијата “;

* 1. точката (а) се заменува со следново:

„ (a) Кога се пренесува регистрација на воздухоплов во рамки на Унијата, подносителот на барањето:

* + 1. ја известува поранешната земја-членка во која земја-членка ќе биде регистриран воздухопловот, потоа;
    2. поднесува барање до новата земја-членка за издавање на ново уверение за пловидбеност во согласност со Анекс I (Дел 21), или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр.748/2012. “;

1. точката M.A.904 се изменува како што следува:
   1. насловот се заменува со следново:

„M.A.904 Преглед на пловидбеноста на воздухопловот увезен во Унијата“;

* 1. точката (а)(1) се заменува со следново:

„1. поднесува барање до надлежниот орган од земјата-членка на регистрација за издавање на ново уверение за пловидбеност во согласност со Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр. 748/2012;

* 1. точката (г) се заменува со следново:

„(г) Надлежниот орган на земјата-членка на регистрација издава уверение за пловидбеност, кога воздухопловот е во согласност со прописите од Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр.748/2012.“;

1. Додаток I се изменува како што следува:
   1. точките 3 и 4 од точката 5.1 се заменуваат со следново:

„ 3. го организира одобрувањето на сите измени на воздухопловот во согласност со Анекс I кон Регулатива (ЕУ) бр. 748/2012 (Дел 21), или, доколку е применливо, со Анекс Ib (Дел 21 Лесни воздухоплови) пред истите да се направат.

Во случај на воздухоплов што е предмет на изјава за сообразност со проектот, ја организира изјавата за сообразност за сите промени во согласност со Поддел F од Дел А од Анекс Ib (Дел 21 Лесни воздухоплови) кон Регулативата (ЕУ) бр. 748/2012 пред истите да се направат.

4. го организира одобрувањето на сите поправки на воздухопловот во согласност со Анекс I кон Регулатива (ЕУ) бр. 748/2012 (Дел 21) или, доколку е применливо, со Анекс Ib (Дел 21 Лесни воздухоплови) пред истите да се направат;

Во случај на воздухоплов што е предмет на изјава за сообразност со проектот, ја организира изјавата за сообразност за сите промени во согласност со Поддел N од Дел А од Анекс Ib (Дел 21 Лесни воздухоплови) кон Регулативата (ЕУ) бр. 748/2012 пред истите да се направат. “

­­­­­­­­­­­­­­­­­­\_\_\_\_\_\_\_\_\_\_

*АНЕКС II*

Анекс II (Дел – 145) кон Регулативата (ЕУ) бр. 1321/2014 на Комисијата се изменува како што следува:

1. точката 145.А.42 се изменува како што следува:
2. точката (а)(i) се заменува со следново:

„(i) Составни делови кои се во задоволителна состојба, пуштени во употреба на образецот 1 на EASA или еквивалент и означени во согласност со Поддел Q од Анекс I (Дел 21), или, доколку е применливо, со Поддел Q од Дел А од Анекс Ib (Дел 21 Лесни воздухоплови) кон Регулатива (ЕУ) бр. 748/2012, освен доколку не е поинаку посочено во 21.А.307 од Анекс I (Дел 21) или во точката 21L.A.193 од Анекс Ib (Дел 21 Лесни воздухоплови) кон Регулативата (ЕУ) бр. 748/2012, во точката М.А.502 од Анекс I (Дел – М), во точката ML.A.502 од Анекс I (Дел – ML), или во овој анекс (Дел - 145).;

1. точката (б)(iv) се заменува со следново:

„(iv) Составните делови од точка (б)(2) од точка 21.А.307 од Анекс I (Дел 21) или точка (б)(2) од точка 21L.A.193 од Анекс Ib (Дел 21 Лесни воздухоплови) кон Регулатива бр. 748/2012 се монтираат само доколку сопственикот на воздухопловот ги смета подобни за монтирање во нивниот воздухоплов. “;

1. точката (б) од точката 145.А.60 се заменува со следново:

„(б) Организацијата поднесува извештај до нивниот надлежен орган и до организацијата што е одговорна за дизајнот на проектот или за составниот дел:

* 1. за кој било настан или состојба на воздухоплов или составниот дел што организацијата ја определила дека е поврзана со безбедноста, што го загрозува или, доколку не се исправи или реши, може да го загрози воздухопловот, неговите патници или кое било друго лице; и
  2. особено за секоја несреќа или сериозен инцидент.;

--------------

*АНЕКС III*

Анекс III (Дел 66) кон Регулативата (ЕУ) бр. 1321/2014 на Комисијата се изменува како што следува:

1. точката (ж)(ii)(3) од точката 66.А.45 се заменува со следново:

„(3) доколку кандидатот доставил само доказ за едногодишно искуство во согласност со отстапувањето содржанo во точка 66.A.30(a)(2б)(ii), следниве ограничувања се наведуваат во дозволата:

„сложени задачи за одржување наведени во Додаток VII од Анекс I (Дел - М), стандардни измени наведени во точка 21.А.90В од Анекс I (Дел 21) и точките 21L.A.62 I 21L.A.120 од Анекс Ib (Дел 21 Лесни воздухоплови) кон Регулативата (ЕУ) бр. 748/2012 година и стандардните поправки наведени во точка 21.А.431В Анекс I (Дел 21) и точките 21L.A.202 I 21L.A.222 од Анекс Ib (Дел 21 Лесни воздухоплови) кон Регулативата (ЕУ) бр. 748/2012.“

Се смета дека носителот на дозволата за одржување на воздухоплови од поткатегоријата В1.2 со дополнето овластување од Група 3, или за категорија В3 со дополнето овластување за „авиони со клипен мотор без притисок во кабината со максимална маса на полетување (МТОМ) од 2 000 кг. и помалку“, ги исполнува условите за издавање на дозвола за под категориите L1 и L2 со соодветните целосни овластувања и со истите ограничувања како што е во односната лиценца В1.2/В3. “;

1. точката (б) од точката 66.В.130 се заменува со следново:

„(б) Во случај на обука за тип на воздушен брод од Група 1, курсевите директно се одобруваат од страна на надлежните власти во сите случаи. Надлежните власти имаат постапка за да обезбедат дека наставната програма за обука за тип на воздушен брод ги покрива сите елементи кои се содржат во податоците за одржување од Подносителот на проект за одобрување (DAH) или поднесувачот на изјавата за усогласување со проектот.“

--------

*АНЕКС IV*

Анекс Vb (Дел–ML) кон Регулативата (ЕУ) бр. 1321/2014 на Комисијата се изменува како што следува:

1. точката (в) од точката ML.А.302 се заменува со следново:

„(в) Програмата за одржување на воздухоплов (AMP):

* 1. јасно го идентификува сопственикот на воздухопловот и воздухопловот за кој се однесува, вклучувајќи ги и сите монтирани мотори и елиси, како што е соодветно;
  2. вклучува едно од следниве:

(а) задачите и прегледите содржани во применливата Минимална програма за проверка (MIP) наведена во точката (г);

(б) инструкциите за континуирана пловидбеност (ICA) која е издадена на носителот на одобрувањето на проектот (DAH);

(в) ICA издадено од поднесувачот на изјава за усогласување со проектот.“

1. точката ML.А.304 се заменува со следново:

„ML.A.304 Податоци за измени и поправки

Лицето или организацијата која врши поправка на воздухоплов или на составните делови има ги проценува оштетувањата. Измените и поправките се вршат со користење на податоците кои се применуваат, со други зборови, како што е соодветно:

(a) одобрени од страна на Агенцијата;

(б) одобрени од организација на проект во согласност со Анекс I (Дел 21) кон Регулативата (ЕУ) бр. 748/2012;

(в) содржани во условите наведени во точката 21.A.90B или точката 21.A.431B од Анекс I (Дел 21) кон Регулатива (ЕУ) бр. 748/2012;

(г) содржани во условите наведени во точката 21L.A.62, 21L.A.102, 21L.A.202 или 21L.A.222 од Анекс Ib (Дел 21 Лесни воздухоплови) кон Регулатива (ЕУ) бр. 748/2012;

(д) изјавено од поднесувачот од Анекс Ib (Дел 21 Лесни воздухоплови) кон Регулатива (ЕУ) бр. 748/2012.“;

1. точката (б) од точката ML.А.401 се заменува со следново:

„ (б) За целите на овој анекс, „применливи податоци за одржување“ е било што од следново:

1. секој применлив услов, постапка, стандард или информација издадени од надлежен орган или од Агенцијата;

2. секоја применлива директива за пловидбеност (AD),

3. применливите инструкции за континуирана пловидбеност (ICA) и останатите инструкции за одржување издадени од страна на имателот на уверение за тип, имателот на дополнително уверение за тип, поднесувачот на изјава за усогласување со проектот и секоја друга организација која објавува такви податоци во согласност со Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр.748/2012.

4. за составните делови одобрени за монтажа од имателот на уверение за проект или поднесувачот на изјава за усогласување со проектот, применливите инструкции за одржување објавени од производителите на составни делови и прифатени до страна на имателот на уверение за проект или поднесувачот на изјава за усогласување со проектот.

5. сите применливи податоци издадени во согласност со точката 145.A.45(г). “;

1. точката (а) од точката ML.А.501 се заменува со следново:

„(а) Освен ако не е поинаку наведено во Поддел F од Анекс I (Дел-М), во Анекс II (Дел-145), во Анекс Vd (Дел-CAO) од оваа регулатива и во точката 21.А.307 од Анекс I (Дел 21), или во точката 21L.A.193 од Анекс Ib (Дел 21 Лесни воздухоплови) кон Регулатива (ЕУ) бр. 748/2012, составен дел може да се монтира само ако ги исполнува сите следни услови:

* 1. тој е во задоволителна состојба;
  2. тој e пуштен во употреба на соодветен начин со употреба на Образец 1 на EASA како што е наведено во Додаток II од Анекс I (Дел-М) или негов еквивалент;
  3. тој е означен согласно Поддел Q од Анекс I (Дел 21) или Поддел Q од Дел А од Анекс Ib (Дел 21 Лесни воздухоплови) кон Регулативата (ЕУ) бр.748/2012.“;

1. точката ML.А.502 се изменува како што следува:
   1. точката (а) се заменува со следново:

„(а) Составните делови прифатени од сопственикот во согласност со точката (б)(2) од точката 21.A.307 од Анекс I (Дел 21) или од точката (б)(2) од точката 21L.A.193 од Анекс Ib (Дел 21 Лесни воздухоплови) кон Регулативата (ЕУ) бр. 748/2012 се одржуваат од било кое лице или организација доколку е обновено прифаќањето од сопственикот според условите од точката (б)(2) од точката 21.A.307 од Анекс I (Дел 21) или од точката (б)(2) од точката 21L.A.193 од Анекс Ib (Дел 21 Лесни воздухоплови). Ова одржување не е погодно за издавање на Образец 1 од EASA, како што е утврдено во Додаток II од Анекс I (Дел-М), но е предмет на условите за пуштање во употреба на воздухоплови.“;

* 1. точката (в) се заменува со следново:

„(в) Составните делови што се наведени во точките од (б)(3) до (б)(6) од точката 21.A.307 од Анекс I (Дел 21) или во точките од (б)(3) до (б)(3) од точката 21L.A.193 од Анекс Ib (Дел 21 Лесни воздухоплови) кон Регулативата (ЕУ) бр. 748/2012 може да ги одржува секое лице или организација. Во таков случај, по пат на отстапување од точката (б), одржувањето на тие составни делови се пушта во употреба со „изјава за извршено одржување“, која ја издава лицето или организацијата што го извршило одржувањето. „Изјавата за извршено одржување“ мора да содржи најмалку основни информации за извршеното одржување, датумот на завршување на одржувањето и името на организацијата или лицето кое го издава. Изјавата се смета за документација за одржување и е еднаква на Образец 1 на EASA во однос на составниот дел што се одржува.“;

1. точката (б)(5) од точката ML.А.902 се заменува со следново:

„(5) измена или поправка на воздухопловот или кој било составен дел монтиран на воздухопловот која не е во согласност со Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр. 748/2012. “;

1. точката ML.А.903 се изменува како што следува:
   1. точката (а)(6) се заменува со следново:

„(6) сите измени и поправки извршени на воздухопловот се евидентирани и се во согласност со Анекс I (Дел 21), или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр. 748/2012;“;

* 1. точката (а)(11) се заменува со следново:

„(11) доколку е потребно, воздухопловот има уверение за бучава што одговара на моменталната конфигурација на воздухопловот во согласност со Поддел I од Анекс I (Дел 21), или, доколку е применливо, со Поддел I од Дел I од Анекс Ib (Дел 21 Лесни воздухоплови) кон Регулатива (ЕУ) бр. 748/2012.“;

1. точката (а)(2) од точката ML.А.905 се заменува со следново:

„(2) потоа, поднесува барање до новата земја – членка за издавање на ново уверение за пловидбеност во согласност со Анекс I (Дел 21), или, доколку е применливо, со Анекс Ib (Дел 21 Лесни воздухоплови) кон Регулативата (ЕУ) бр. 748/2012.“;

1. точката ML.А.906 се изменува како што следува:
   1. точката (а)(1) се заменува со следново:

„(1) поднесува барање до надлежниот орган од земјата-членка на регистрација за издавање на ново уверение за пловидбеност во согласност со Анекс I (Дел 21), или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр. 748/2012;“;

* 1. точката (г) се заменува со следново:

„(г) надлежниот орган од земјата-членка на регистрација издава ново уверение за пловидбеност, кога воздухопловот е усогласен со прописите од Анекс I (Дел 21) или, доколку е применливо, со Анекс Ib (Дел 21 Лесни воздухоплови) кон Регулатива (ЕУ) бр.748/2012.“;

1. Додаток I се изменува како што следува:
   1. Точките (iii) и (iv) од точката (д)(1) се заменуваат со следново:

„(iii) го организира одобрувањето на сите измени на воздухопловот во согласност со Анекс I кон Регулатива (ЕУ) бр. 748/2012 (Дел 21), или, доколку е применливо, со Анекс Ib (Дел 21 Лесни воздухоплови) пред истите да се направат.

Во случај на воздухоплов што е предмет на изјава за сообразност со проектот, ја организира изјавата за сообразност за сите промени во согласност со Анекс Ib (Дел 21 Лесни воздухоплови) кон Регулативата (ЕУ) бр. 748/2012 пред истите да се направат.

(iv) го организира одобрувањето на сите поправки на воздухопловот во согласност со Анекс I (Дел 21) кон Регулатива (ЕУ) бр. 748/2012 или, доколку е применливо, со Анекс Ib (Дел 21 Лесни воздухоплови) кон Регулативата (ЕУ) бр. 748/2012 (Дел 21) пред истите да се направат;

Во случај на воздухоплов што е предмет на изјава за сообразност со проектот, ја организира изјавата за сообразност за сите промени во согласност со Анекс Ib (Дел 21 Лесни воздухоплови) кон Регулативата (ЕУ) бр. 748/2012 пред истите да се направат.“;

-------

*АНЕКС V*

Анекс Vc (Дел – CAMO) кон Регулативата (ЕУ) бр. 1321/2014 на Комисијата се изменува како што следува:

точката (б) од точката CAMO.А.160 се заменува со следново:

„(б) Без да е во спротивност со став (а), организацијата гарантира дека секој инцидент, неисправност, технички дефект, кој ги надминува техничките ограничувања, настан кој би можел да истакне неточни, нецелосни или двосмислени информации содржани во податоците утврдени во согласност со Анекс I (Дел 21), или, доколку е применливо, со Анекс Ib (Дел 21 Лесни воздухоплови) кон Регулативата (ЕУ) бр. 748/2012 или друга невообичаена околност која го загрозила или можела да го загрози безбедното оперирање на воздухопловот без да доведе до несреќа или сериозен инцидент, го известува надлежниот орган и организацијата одговорна за проектирањето на воздухопловот.“;

-------

1. () Сл. весник. L 212, 22.8.2018 година, стр. 1. [↑](#footnote-ref-1)
2. () Регулатива (ЕУ) бр. 1321/2014 на Комисијата од 26 ноември 2014 година за континуирана пловидбеност на воздухоплови и воздухопловни производи, делови и уреди, и за одобрување на организации и персонал вклучен во овие задачи (Сл. весник. L 362, 17.12.2014 година, стр. 1). [↑](#footnote-ref-2)
3. () Делегирана Регулатива (ЕУ) 2022/1358 на Комисијата од 2 јуни 2022 година за изменување на Регулативата (ЕУ) бр. 748/2012 за спроведувањето на попропорционални барања за воздухопловите што се користат за спортско и рекреативно воздухопловство [↑](#footnote-ref-3)
4. () Регулатива (ЕУ) бр. 748/2012 на Комисијата од 3 август 2012 година за утврдување на правила за спроведување за издавање на уверение за пловидбеност и заштита на животната средина и за воздухоплови и сродни производи, делови и уреди за пловидбеност, како и за издавање на уверение на проектантски и производствени организации (Сл. весник L 224, 21 август 2012 година, стр. 1). [↑](#footnote-ref-4)
5. () Мислење бр. 05/2021 од 22 октомври 2021 година на Агенција на Европската Унија за безбедност во воздухопловството, Дел 21 Лесни воздухоплови – Издавање на уверение и изјава за сообразност на проектот на воздухопловите што се користат во спортско и рекреативно воздухопловство и сродни производи и делови и изјавата за проект и производствени способности на организацијата, https ://www.easa.europa.eu/document-library/opinions/opinion-052021. [↑](#footnote-ref-5)